Луис Фабио Ксамар
Възхвала на водата

Превод от испански: Александър Муратов, Атанас Далчев, 1968

chitanka.info

Вода чудесна, францисканска,

кръв бяла на полята знойни,

вода с вкуса и със боята

на оживялата надежда

(ти си напева и душата),

на гледката възхвала дивна.

Към тебе слънцето се спуща

(по стълба сякаш слиза, слиза)

и безразсъдно, жадно търси,

вода, да се огледа в тебе.

Протяга морен злакът корен

и пие той и те обича,

когато се разливаш бяла,

подобно сестринска усмивка.

Вода приятна, францисканска,

душа засмяна на пейзажа.

Вода е също мойта песен,

вода тя сродна търси.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.